# logo

**Republika e Kosovës**

**Republika Kosova/Republic of Kosovo**

Akademia e Drejtësisë / Akademija Pravde / Academy of Justice

Akademia e Drejtësisë, bazuar në nenin 24 paragrafi 7 të Ligjit Nr. 05/L-95 për Akademinë e Drejtësisë, dhe në bazë të nenit 8 dhe 9 të rregullores Nr.06/2017 për Trajnuesit dhe mentorët e Akademisë së Drejtësisë, me qëllim të përzgjedhjes së trajnuesve të përkohshëm, me datë 24.12.2018 bën këtë:

**Shpallje publike për zgjedhjen e trajnuesve të përkohshëm në Akademinë e Drejtësisë**

Qëllimi kryesor i këtij procesi është krijimi i qasjes së barabartë për të gjithë të interesuarit, veçanërisht për gjyqtarët e prokurorët, si dhe profesionistët tjerë në sistemin e drejtësisë, që të ofrojnë ekspertizën e tyre në cilësinë e trajnuesit për hartimin dhe zbatimin e programeve të trajnimit dhe aktivitetet tjera që i organizon Akademia e Drejtësisë, si dhe për të krijuar një sistem të ri të përzgjedhjes së trajnuesve konform me dispozitat ligjore në fuqi, për funksionimin dhe organizimin e punës në Akademinë e Drejtësisë.

Trajnues i përkohshëm, nënkupton gjyqtarët, prokurorët, avokatët apo profesionistët tjerë që angazhohen nga Akademia, për zbatimin e një apo më shumë aktiviteteve trajnuese.

Trajnuesit e Akademisë zgjedhen duke u bazuar në kompetencën profesionale dhe ndërdisiplinore për realizimin e programit trajnues, për aftësim në fushat si në vijim:

* + Penale materiale dhe procedurale;
  + Civile materiale dhe procedurale;
  + Familjare dhe të punës;
  + Administrative dhe kushtetuese;
  + Ekonomike dhe financiare;
  + Të drejtat e njeriut dhe legjislacioni ndërkombëtarë;
  + Ndërdisiplinore dhe personale.

Për tu zgjedhur trajnues i përkohshëm kandidatët duhet të plotësojnë kriteret si në vijim:

* + Të kenë përvojë pune profesionale së paku 5 vite për fushën apo temën në të cilën do të angazhohen;
  + Të kenë përvojë si trajnues ose të kenë kryer trajnime për trajnues të organizuara nga Akademia apo institucione tjera të ngjashme;
  + Të kenë vlerësime pozitive nga pjesëmarrësit e trajnimeve ku kanë qenë të angazhuar si trajnues;
  + Të kenë kualitete të larta profesionale dhe morale;
  + Të ofrojnë plan trajnues të detajuar për modulin, kursin, përkatësisht për temën që aplikojnë.

Procedura e aplikimit për trajnues:

Aplikimi bëhet përmes dërgimit në Akademi, në kopje fizike apo elektronike të dokumenteve si në vijim:

* + Biografia (CV);
  + Emërtimi i modulit, kursit, apo temës për të cilën aplikon;
  + Përshkrimi i metodologjisë që do të përdorë në trajnim;
  + Përshkrimi i shkurtër i problemeve praktike rreth modulit, kursit apo temës për të cilën aplikon;
  + Plani trajnues i detajuar për modulin, kursin apo temën;
  + Dokumentet relevante që dëshmojnë plotësimin e kritereve të përcaktuara në këtë shpallje;

Plotësimi i këtyre dokumenteve bëhet në formatin e përcaktuar nga Akademia, të cilat mund të shkarkohen nga web faqja e Akademisë, mund të merren në kopje fizike apo me email.

Trajnuesit e përkohshëm angazhohen në bazë të kontratës, sipas nevojës për zbatimin e programit trajnues. Trajnuesit e përkohshëm do të angazhohen në hartimin dhe zbatimin e programeve trajnuese të Akademisë siç përcaktohet në aktet normative, formatin dhe marrëveshjen e trajnuesve me Akademinë.

Trajnuesit e përkohshëm kanë të drejtë në kompensim sipas vendimit të Këshillit Drejtues të Akademisë.

Pas miratimit nga Këshilli Drejtues, trajnuesit janë të detyruar të marrin pjesën në programet për Trajnim të Trajnuesve të Akademisë, para se të angazhohen si trajnues.

Trajnuesit e Akademisë së Drejtësisë, kanë detyrat si në vijim:

* + Realizimin e trajnimit fillestar, gjegjësisht trajnimit të vazhdueshëm nga fusha relevante në pajtim me programin e Akademisë,
  + Përgatisin materialin trajnues me shkrim, të cilin e dorëzojnë jo më vonë se 15 ditë para mbajtjes së trajnimit;
  + Marrin pjesë në përgatitjen dhe realizimin e agjendës së trajnimeve përkatëse ose formave tjera të aftësimit dhe arsimimit profesional;
  + Marrin pjesë në përgatitjen e planit dhe programit vjetor të trajnimit të Akademisë dhe në realizimin e vlerësimit të nevojave për trajnim dhe arsimim profesional;
  + Analizojnë problemet dhe paqartësitë që identifikohen gjatë trajnimeve, dhe nxjerrin rekomandime të cilat i dërgohen Akademisë jo më vonë se 15 ditë pas trajnimit;
  + Janë të pranishëm në mënyrë të vazhdueshme dhe pandërprerë gjatë gjithë trajnimit ku janë të angazhuar;
  + Ju përmbahen angazhimeve për trajnimin përkatës, ndërsa nëse heqin dorë ose në pamundësi të angazhimit e njoftojnë Akademinë 30 ditë para mbajtjes së trajnimit;

Dokumentet e kompletuara mund ti dërgoni me postë (në kopje fizike) apo në mënyrë elektronike në adresën [fitore.zariqi@rks-gov.net](mailto:fitore.zariqi@rks-gov.net). Për çdo informatë mund të kontaktoni me znj. Fitore Zariqi në numrin e telefonit 03820018660. Dokumentacioni i pa kompletuar nuk do të pranohet. Dokumentet e dorëzuara me aplikim nuk kthehen.

Dokumentet e nevojshme për aplikim mund t’i gjeni në web faqen e Akademisë në linkun <https://ad.rks-gov.net>

Afati i fundit për aplikim: 08 janar 2019 ora 16:00 (me email deri në orën 24:00).

Ju dëshirojmë suksese!